KTMS สยายปีก “ฟอกเลือดด้วยเครื่องไตเทียม” 14 สาขาทั่วไทย ตอกย้ำ “หุ้นเติบโต”
KTMS แจกโบนัสส่งท้ายปี 65 เทรดวันแรกพุ่ง 64.52% จากราคา IPO ที่ 3.10 บาทต่อหุ้น ลุยสยายปีกให้บริการฟอกเลือดด้วยเครื่องไตเทียม แบบ One-stop Services เพิ่มอีก 14 แห่งทั่วประเทศ ตอกย้ำการเป็นหุ้น Growth Stock ไร้หนี้ D/E ต่ำ
KTMS แจกโบนัสส่งท้ายปี 65 เทรดวันแรกพุ่ง 64.52% จากราคา IPO ที่ 3.10 บาทต่อหุ้น ลุยสยายปีกให้บริการฟอกเลือดด้วยเครื่องไตเทียม แบบ One-stop Services เพิ่มอีก 14 แห่งทั่วประเทศ ตอกย้ำการเป็นหุ้น Growth Stock ไร้หนี้ D/E ต่ำ
23 ธ.ค. 2565

นางสาวกาญจนา พงศ์พัฒนะเดชา ประธานเจ้าหน้าที่บริหาร บริษัท เคที เมดิคอล เซอร์วิส จำกัด  (มหาชน) หรือ KTMS เปิดเผยว่า ขอบคุณนักลงทุนที่ให้การตอบรับ และให้ความเชื่อมั่นในทีมคณะผู้บริหารของ KTMS สะท้อนให้เห็นถึงศักยภาพความเชื่อมั่นของกลุ่มนักลงทุน เนื่องจากบริษัทเป็นหนึ่งในผู้นำด้านการให้บริการฟอกเลือดด้วยเครื่องไตเทียมและระบบผลิตน้ำบริสุทธิ์ สำหรับการฟอกเลือดด้วยเครื่องไตเทียม รวมทั้งการขายและการให้บริการที่เกี่ยวข้องกับการแพทย์แบบครบวงจร (One-stop Services) รายแรกที่เข้าจดทะเบียนในตลาดหลักทรัพย์แห่งประเทศไทย
ทั้งนี้ ด้วยประสบการณ์การเป็นผู้เชี่ยวชาญการให้บริการฟอกเลือดด้วยเครื่องไตเทียมมากกว่า 15 ปี วันนี้ถือเป็นอีกก้าวสำคัญที่สามารถพิสูจน์ให้เห็นถึงความสำเร็จของบริษัทฯสู่การเข้าระดมทุนในตลาดเอ็ม เอ ไอ ยิ่งตอกย้ำถึงศักยภาพความแข็งแกร่งและโอกาสเติบโตในธุรกิจบริการฟอกเลือดด้วยเครื่องไตเทียมในอนาคต สอดรับกับจำนวนผู้ป่วยโรคไตวายเรื้อรังที่ต้องเข้ารับบริการการรักษาเฉลี่ยเพิ่มขึ้น 15% ต่อปี
ประกอบกับปัจจุบันประเทศไทยเข้าสู่สังคมผู้สูงอายุ ซึ่งเป็นกลุ่มที่จะมีการทำงานของไตเสื่อมลง ทำให้ผู้ป่วยไตวายเรื้อรังมีแนวโน้มเพิ่มสูงขึ้น ซึ่งปัจจัยดังกล่าว ส่งผลเชิงบวกให้ KTMS มีแนวโน้มเติบโตเฉลี่ยประมาณ 30%
โดยเม็ดเงินที่ได้จากระดมทุนครั้งนี้กว่า 237 ล้านบาท KTMS จะนำไปต่อยอดธุรกิจการให้บริการเพื่อใช้ลงทุนในสถานพยาบาลฟอกเลือดด้วยเครื่องไตเทียม จำนวน 155 ล้านบาท พร้อมทั้งขยายสาขาเพิ่มอีก 14 แห่งทั่วประเทศ แบ่งเป็น Outsource 8 สาขา และ 6 สาขาเป็น Stand Alone ซึ่งจะทำให้บริษัทฯ มีจำนวนเครื่องไตเทียม เพิ่มขึ้น 123 เครื่อง
นอกจากนี้ บริษัทฯ ยังมีแผนลงทุนในโรงงานผลิตน้ำยาไตเทียม และศูนย์บริการวิศวกรรม ในภาคตะวันออกเฉียงเหนือ จำนวน 61 ล้านบาท เพื่อรองรับปริมาณผู้ป่วยโรคไตที่เพิ่มมากขึ้น
อย่างไรก็ตาม คาดว่าจะเพิ่มขีดความสามารถด้านการแข่งขัน เพื่อขยายการรองรับโอกาสทางธุรกิจใหม่ๆ ที่จะเกิดขึ้นในอนาคต จากปัจจุบันบริษัทฯ มีเครื่องไตเทียมรวม จำนวน 254 เครื่องมีหน่วยไตเทียม จำนวน 20 สาขา ซึ่งครอบคลุมพื้นที่ส่วนใหญ่ของประเทศ ทั้งภาคกลางและกรุงเทพมหานคร 2 สาขา ภาคตะวันออกเฉียงเหนือ 10 สาขา ภาคเหนือ 4 สาขา ภาคตะวันออก 2 สาขา และภาคตะวันตก 2 สาขา เพื่อรองรับการให้บริการจากปริมาณผู้ป่วยโรคไตที่เพิ่มขึ้น
ทั้งนี้ นอกจากการให้บริการฟอกเลือดด้วยเครื่องไตเทียมแล้ว KTMS มีกลยุทธ์ในการขับเคลื่อนธุรกิจ ผ่าการดำเนินการผ่านบริษัทย่อย 3 บริษัท ประกอบด้วย 1) บริษัท เออร์วิง คอร์ปอเรชั่น จำกัด ให้บริการออกแบบติดตั้งระบบผลิตน้ำบริสุทธิ์สำหรับการฟอกเลือดด้วยเครื่องไตเทียมและการบำรุงรักษา, ผลิตและจัดจำหน่ายน้ำยาไตเทียม 2) บริษัท เมดิคอล วิชั่น จำกัด ให้บริการออกแบบและติดตั้งอุปกรณ์ท่อลมรับ-ส่ง สิ่งส่งตรวจทางการแพทย์ 3) บริษัท เนโฟร วิชั่น จำกัด ให้บริการฟอกเลือดด้วยเครื่องไตเทียม ทั้งในรูปแบบคลินิกเวชกรรมเฉพาะทางไตเทียม และหน่วยไตเทียมในโรงพยาบาล
โดยจะเป็นการร่วมมือกับอายุรแพทย์โรคไตในพื้นที่เป็นหลัก เพื่อทำให้อายุรแพทย์โรคไตรู้สึกถึงความเป็นเจ้าของร่วม อีกทั้งจะได้รับสิทธิประโยชน์จากนโยบายสนับสนุน SME ของภาครัฐ จากการเพิ่มโอกาสให้กับกลุ่มผู้ประกอบการ SME ในการประมูลงานโครงการกับภาครัฐ ซึ่งถือได้ว่าเป็นผู้ประกอบการการให้บริการที่ครบวงจรตั้งแต่ต้นน้ำถึงปลายน้ำ ซึ่งปัจจัยดังกล่าว ส่งผลเชิงบวกให้ KTMS มีแนวโน้มเติบโตเฉลี่ยประมาณ 30%
ด้าน นายเอกจักร บัวหภักดี กรรมการผู้จัดการ บริษัท แคปปิตอล วัน พาร์ทเนอร์ จำกัด ในฐานะบริษัทที่ปรึกษาทางการเงิน กล่าวว่า KTMS เป็นบริษัทฯที่อยู่ในช่วงที่มีอัตราการเติบโต และจะเป็นหุ้น ประเภทหุ้น ESG ที่มีความยั่งยืนต่อเนื่อง และมีความเสี่ยงต่ำ โดยหากพิจารณาจากสถานะทางการเงินที่แข็งแกร่ง จากรายได้เฉลี่ยย้อนหลัง 3 ปี (CAGR) ที่ 30.73%
ประกอบกับมีอัตราส่วนหนี้สินต่อส่วนของผู้ถือหุ้น (D/E) ต่ำ เป็นหุ้นที่มีรายได้มั่นคง และสร้างผลตอบแทนที่ดีแก่นักลงทุน โดยเห็นได้จากการเข้าซื้อขาย ในตลาดหลักทรัพย์ mai วันนี้ ถือว่าได้รับความสนใจจากนักลงทุนเป็นอย่างมาก เนื่องจากทำให้เห็นถึงศักยภาพปัจจัยพื้นฐานที่แข็งแกร่งของบริษัทฯ และด้วยจุดเด่นบวกกับประสบการณ์ความน่าเชื่อถือ ในการเป็นผู้ประกอบการวิชาชีพเฉพาะทางโรคไตกว่า 15 ปี  สะท้อนให้เห็นว่า KTMS ได้รับความไว้วางใจจากกลุ่มลูกค้าทั้งโรงพยาบาลรัฐ และเอกชน ในการเป็นพาร์ทเนอร์ร่วมกันดูแลผู้ป่วย
โดยเฉพาะผู้ป่วยจากโครงการสวัสดิการด้านสุขภาพภาครัฐต่าง ๆ เช่น โครงการสนับสนุนงบบริการผู้ป่วยเรื้อรัง จากสำนักงานหลักประกันสุขภาพแห่งชาติ (สปสช.) และที่สำคัญมีบริษัทย่อยที่มีความเชี่ยวชาญในระบบผลิตน้ำบริสุทธิ์สำหรับการฟอกเลือดด้วยเครื่องไตเทียม และระบบบำบัดน้ำเสีย มากว่า 20 ปี จึงทำให้ KTMS สามารถตอบโจทย์ด้านการให้บริการอย่างมีคุณภาพ เป็นไปตามมาตรฐานระดับประเทศ และระดับสากล
ขณะที่ นายกิตติพันธ์ ภูษณวรรณ กรรมการผู้จัดการอาวุโส บริษัทหลักทรัพย์ โกลเบล็ก จำกัด กล่าวในฐานะผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนว่า ขอแสดงความยินดีกับKTMS ที่เข้าทำการซื้อขายวันนี้เป็นวันแรก ในการระดมทุนของKTMS ครั้งนี้ จะสามารถต่อยอดและเพิ่มโอกาสทางธุรกิจในอนาคต ให้มีความแข็งแกร่งมากยิ่งขึ้นอย่างมีนัยสำคัญได้ในระยะยาว จากการขยายสาขาได้รวดเร็ว ครอบคลุมในทุกพื้น รองรับการให้บริการผู้ป่วยได้เพิ่มขึ้น ประกอบกับปัจจุบันประเทศไทยเข้าสู่สังคมผู้สูงอายุอย่างเต็มตัว ทำให้ตัวเลขผู้ป่วยมีแนวโน้มเพิ่มขึ้น